《翠楼吟 有赠，用姜白石韵》
初代·邹祗谟

画扇歌楼，玉鞭酒市，氤氲金屋初赐。觅取销魂处，听柳外、旗亭初吹。

银墙遥峙。见汗粉黏红，眉痕叠翠。真神丽。筵前私语，流莺声细。

谢客花径归来，任吹箫飞盏，尽伊调戏。更深怜密唤，怕回首、吴侬千里。

杜郎风味。爱宝萼知名，御香闻气。潇潇雨，愁霖泪眼，甚时同霁。

作者简介：初初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。